শেফালী শাহ
শেফালী শাহ, জন্মসুবাদে শেঠি (জন্ম ২০ জুলাই ১৯৭২) হলেন একজন ভারতীয় অভিনেত্রী, তিনি বলিউডের ছবিতে কাজ করেন। ১৯৯৫ সালে নাটক রঙ্গীলাতে একটি ছোটখাটো চরিত্রের মাধ্যমে চলচ্চিত্রে পা রাখার পর তিনি অপরাধ বিষয়ক চলচ্চিত্র সত্য ছবিতে পার্শ্ব ভূমিকায় অভিনয় করেন। সত্য ছবিতে তাঁর অভিনয় সমালোচকদের প্রশংসা কুড়ায় এবং শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার এবং ৪৪ তম ফিল্মফেয়ার পুরস্কারে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার লাভ করেন। পরবর্তীকালে পারিবারিক উত্তেজনাপূর্ণ ঘটনার সমষ্টি ওয়াক্ত: দ্য রেস অ্যাগেইন্সট টাইম (২০০৫) অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার লাভ করেন। ২০০৭ সালে লাস্ট লেয়ার ছবিতে অভিনয়ের জন্য তিনি সমালোচকদের প্রশংসা লাভ করেন এবং শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। তিনি ২০১৫ সালে নাটকীয়তা ও কমেডি ধাচের দিল ধাদকানে দো তে অভিনয় করেন, শ্রেষ্ঠ পার্শ্ব অভিনেত্রী বিভাগে বেশ কয়েকটি মনোনয়ন লাভ করেন। তিনি প্রধান অভিনেতার সাথে চলচ্চিত্র শিল্পে অনন্য অবদানের জন্য স্ক্রিন পুরস্কার লাভ করেন।